བློ་སྦྱོང་སྐོར།
བློ་སྦྱོངས་བློ་སྦྱོངས་རང་གི་བློ་འདི་སྦྱོངས། །བྱང་ཆུབ་སེམས་ཀྱིས་རང་གི་བློ་
སྦྱོངས་ན། །ལུས་ངག་དགེ་བ་སྣ་གཅིག་མ་འགྲུབ་ཀྱང་། །རང་གཞན་དོན་གཉིས་
མ་འབད་ཤུགས་ཀྱིས་འགྲུབ། །བྱང་ཆུབ་ཀྱི་སེམས་ཞེས་པ་ནི། སེམས་ཅན་ཐམས་
ཅད་ཕ་མར་ཤེས་ནས་དེ་དག་གི་དོན་དུ་སངས་རྒྱས་ཐོབ་འདོད་ཀྱི་བློ་འདི་ཡིན།
འཁོན་གྱི་རྩ་བ་ངག་ཡིན་པས། །རྣམ་པ་ཀུན་ཏུ་ཁ་ཉུང་དགོས། །ཞེས་དང་། སུ་
དང་འགྲོགས་ཀྱང་རང་ཚོད་ཟུང་། ཁྱད་པར་སྨྲ་བ་མང་པོ་ནི། །དྲང་གཏམ་ཡིན་
ཡང་གཞན་སྣང་ལ། །འཆར་སྒོ་སྣ་ཚོགས་ཡོང་བ་འདི། །ཆགས་སྡང་གི་རྩ་བ་ཡིན་
པས་སོ། །ཞེས་དང་། ཀུན་རྫོབ་སེམས་བསྐྱེད་ནི་ཆོ་ག་ལ་བརྟེན་པའོ། །དོན་
དམ་སེམས་བསྐྱེད་ནི་སྒོམ་སྟོབས་ལས་སྐྱེ་བ་མཐོང་ལམ་ཐོབ་དུས་སོ། །སྣང་བ་
རང་རྒྱུད་པ་སྣང་ཞིང་ཞེན་《སྣང་ཞེན་གཉིས་ཀ་ཡོད་〉 པ་དང་བཅས་པ་ནི་སོ་སྐྱེའི་སྟེ།
དེ་ལ་ལོག་པའི་ཀུན་རྫོབ་ཟེར། སྣང་བ་རྫུན་《སྣང་ཙམ་ལས་ཞེན་པ་མེད་〉པར་རྟོགས་
ཤིང་ཞེན་པ་མེད་པར་འཕགས་པའི་ས་སྟེ། དེ་ལ་ཡང་དག་ཀུན་རྫོབ་ཟེར།
སྣང་བ་དང་མི་སྣང་《སྣང་ཞེན་གཉིས་ཀ་མེད་>པ་གང་ཡང་མེད་ཅིང་། ཞེན་མི་ཞེན་གྱི་
རྩིས་གདབ་དང་བྲལ་བ་སངས་རྒྱས་ཀྱིས་ཏེ། དེ་ལ་དོན་དམ་པ་ཞེས་བྱའོ། །ཞེས་
དང་། ཕྱི་ཡུལ་རགས་པ་རྣམས་རྡུལ་ཕྲན་དུ་མ་འདུས་པ་དང་། ནང་རྣམ་རྟོག་
རགས་པ་ རྣམས་ སྐད་ ཅིག་ དུ་ མ་ འདུས་ པ་ ཡིན་ པས་ རྡུལ་ ཕྲན་ དང་ སྐད་ཅིག་
གཉིས་ལ་རགས་པ་རྩོམ་གཞི་ཟེར། རྡུལ་ཕྲན་དང་སྐད་ཅིག་དེ་གཉིས་དོན་དམ་
:
- 287 -

ཟླ་སྣང་དཀར་བོ་ལས། ཨ་འཛི་མཆོག་སྤྲུལ་ནོར་བུ་དབང་རྒྱལ་གྱི་བཀའ་འབུམ།
སོ
་..
:
བདེན་གྲུབ་ཏུ་འདོད་པས་ཆོས་ཀྱི་བདག་མེད་མ་རྟོགས་པ་ཡིན། ང་དང་ང་ཡིར་
གཉིས་ཀ་བདེན་མེད་དུ་རྟོགས་པས་གང་ཟག་གི་བདག་མེད་རྟོགས་པ་ཡིན་ནོ། །
ཞེས་དང༌། བསོད་ནམས་སྟོབས་ཀྱི་རྟོགས་བརྗོད་ལས། སེམས་ཅན་རྣམས་ཀྱི་
གཟུགས་དང་བཟོ། །བརྩོན་འགྲུས་དང་ནི་ཤེས་རབ་གཞན། །བསོད་ནམས་དག་
ལས་འབྱུང་བས་ན། །དེ་ཕྱིར་བསོད་ནམས་དམ་པ་ཡིན། །ཞེས་སོ། །དཔལ་སྤྲུལ་
རིན་པོ་ཆེས། ཡར་ལ་དཀོན་མཆོག་མཆོད་པ་འབུལ་མ་བྲ། །མར་ལ་ངན་སློང་
རྣམས་ལ་སྦྱིན་མ་སྤོབས། །བར་དུ་རང་གིའང་སྤྱོད་པར་མ་ནུས་པའི། །སེར་སྣའི་
བཅིང་བའི་ཟས་ནོར་ཕལ་ཆེར་ཞིག །ཤི་བའི་ཚེ་ན་དོན་མེད་མི་རྣམས་ཀྱིས། །
འཐབ་རྩོད་གཡོ་སྒྱུ་སྣ་ཚོགས་ཐབས་མང་པོས། །རང་དགར་ཁྱེར་ནས་སྡིག་དང་
རྣམ་སྨིན་དག ཁོ་ལ་བཞག་ནས་སོང་བ་གཟིགས་ལགས་སམ། །ཞེས་དང༌།
དཔལ་སྤྲུལ་རིན་པོ་ཆེས།ད་ལྟ་ལྟར་སྣང་ལ་ཕྱུག་པོ་ལྟར་སྣང་བ་རྣམས་ཀྱང་ལེགས་
པར་བརྟག་ན་ལོངས་སྤྱོད་དེ་ལས། འདི་དང་ཕྱི་མའི་བདེ་སྐྱིད་ཀྱི་རྒྱུར་འགྱུར་བའི་
ཆོས་དང་། ལྟོ་གོས་དང་སོས་དལ་གྱི་བེད་མ་ཆོད་ན་དབུལ་པོ་ལས་ཀྱང་ཐ་ཆད་
ཅིང་། ད་ལྟ་ཉིད་ནས་ཡི་དྭགས་ཀྱི་རྒྱུ་མཐུན་སླེབ་པ་ཡིན་ནོ། །ཞེས་གསུངས།
ལོངས་སྤྱོད་ཡོད་ཀྱང་བེད་མི་ཆོད་ན་ཡི་དྭགས་ཀྱི་གཏེར་སྲུང་ལྟ་བུ་ལས་དགོས་པ་
ཅི་ཡོད་གསུངས་སོ། །
དལ་འབྱོར་ལན་གཅིག་ཐོབ་ཚེ་དུད་འགྲོ་ལྟར། །ཡེངས་མ་ལམ་དུ་ཆུད་ཟོས་མི་
བཏང་བར། །ཕྱི་མའི་དོན་བསྒྲུབ་དེ་ལ་གྲངས་མང་ཡང་། །སྟོང་ཉིད་སྙིང་རྗེ་ཟུང་
འཇུག་ཁོ་ནར་དྲིལ། །དེ་ཡི་གཞི་རྩ་དྲན་དང་ཤེས་བཞིན་བསྟེན། །དེ་དོན་མཐར་
ཐུག་ཕྱག་ཆེན་རྫོགས་ཆེན་ལགས། །བློ་སྣ་མི་མང་བརྩོན་འགྲུས་མཐར་ཕྱིན་ན། །
- 288 -

གསུང་ཐོར་བུའི་སྐོར།
ཚེ་གཅིག་ཐར་པའི་ལམ་བཟང་བགྲོད་པར་འགྱུར། །ཞེས་སོ།། །།
༈